Home » Direitos e Liberdades • Em destaque • Repressom » PERANTE A VAGA REPRESSIVA E CRIMINALIZADORA NA GALIZA
Junho 21, 2017 | Direitos e Liberdades, Em destaque, Repressom
Ontem acordávamos com a nova da detençom de 9 companheiras, umha delas militante da nossa organizaçom, por terem-se manifestado contra o violento despejo do CSO Escárnio e Maldizer por parte da polícia espanhola.
Hoje, acordamos mais umha vez, com a inquietante nova de que mais 3 companheiras eram detidas pola Guarda Civil; desta volta acusadas de enaltecimento de terrorismo por supostamente terem participado do recebimento ao preso independentista Antom Santos o passado mês de maio.
Ontem chamávamos à participaçom em concentraçons solidárias que se espalhárom por cidades e vilas do país para mostrar a repulsa à repressom e cenificar a profunda crise de legitimidade que sofre o Estado espanhol e o seu braço armado.
Hoje, também chamamos ativamente à solidariedade e mobilizaçom em apoio a Íria, Ugio e Afonso, detidos porque no Estado espanhol o compromisso, a solidariedade, o ativismo social e cultural, a responsabilidade e o amor coletivo nom som valores a preservar mas a perseguir e condenar.
Porque face a violência do Estado representada na perseguiçom, nas detençons, no encarceramento, na intoxicaçom mediática, na cruel difamaçom ou no menos doloroso "porraço", a juventude rebelde galega ainda acredita no poder transformador do povo.